Public procurement notice: Contract Award Notice
Published: 2025-11-04
Buyer: Scheller, Hougaard og Petersen A/S
Country: DK
Region: DK011
Contract type: Works
Procedure: Restricted procedure
CPV classification: 45100000: Site preparation work | 45200000: Building and civil engineering work | 45233000: Construction work for highways and roads | 45233162
Estimated value: 38188901 DKK
Submission deadline: 2027-11-30
Award criteria: price, quality

Technical requirements: Projektet skal forbedre fremkommeligheden og trafiksikkerheden for ca. 25.000 daglige cyklister og ca. 11.000 fodgængere ved at udvide cykelstier og fortove og lede svingende køretøjer til de lysregulerede kryds i separate svingbaner. For at få plads til udvidelserne indskrænkes vejarealet til ét kørespor i hver retning, ved at nedlægge busbanerne. Samtidig genoprettes Torvegade i hele sin bredde. I overensstemmelse med anbefalingerne i Cykelfokus 2024 udvides cykelstierne til en bredde på 3,5 meter undtagen ved Christianshavns Torv, hvor bredden bliver 2,9 meter. Fortovene udvides til bredder på op til fem meter. Det forbedrer forholdene for gadens fodgængere, som i tilfælde af trængsel på fortovet ikke længere behøver træde ud på cykelstien, hvilket også gavner sikkerheden for cyklister. Samtidig understøtter det Torvegades udtryk som strøggade. På strækningen mellem Stadsgraven etableres en bred grøn midterrabat med forventeligt 19 nye træer. Som en konsekvens af ombygningen af Torvegade, skal der også ske flere justeringer af trafikstrømmene i sidegaderne. Det betyder, at der skal ændres ensretninger, ophæve nogle ensretninger og etableres en ny vejlukning. Yderligere skal der flyttes 26 bilparkeringspladser med bl.a. nye fortovsudbygninger og etableres 109 nye cykelparkeringspladser. Entreprenøren skal deltage i projektoptimering med TMF og TMF’s rådgiver med henblik på at optimere anlægstidsplanen, jf. Samarbejdsaftalen om projektoptimering. 
Entreprenøren skal i løbet af anlægsperioden koordinere med EDF, som skal varetage projektets belysningsdel og HOFOR der skal reline en gasledning i anlægsperioden. 
Projektet udbydes som begrænset EU-udbud. Der vil blive afholdt en prækvalifikation, hvorefter der vil blive udvalgt 5 tilbudsgivere som skal afgive tilbud.
Som udgangspunkt vurderes den tilbudte pris på baggrund af følgende relative pointmodel:
•	Laveste tilbudte pris tildeles 10 point.
•	En tilbudt teoretisk pris, der er 30% højere end laveste pris tildeles 0 point.
•	Øvrige tilbud tildeles point ved retlinjet interpolation mellem laveste pris og en teoretisk pris, der er 30% højere end laveste pris. 
Til ovennævnte primære evalueringsmodel har TMF følgende sekundære model:
Hvis den faktiske spredning mellem tilbudssummerne er højere end 30 %, vil procentsatsen for gearingen på evalueringsmodellen blive sat op inden for 10 % intervaller, indtil procentsatsen kan rumme den faktiske spredning.
Point for underkriteriet ”Pris” angives med to decimaler.
Planlægning og projektstyring
I tilbudsgivers beskrivelse af planlægning og projektstyring lægger TMF vægt på: 
-	Trafikafvikling: Der vil blive lagt vægt på, hvor godt tilbudsgiver planlægger trafikafviklingen i anlægsfasen, med særlig fokus på sikkerheden og fremkommeligheden for cyklister og fodgængere. En detaljeret og realistisk plan vil blive vurderet positivt.
-	Involvering af borgere og erhvervsdrivende: Tilbudsgivere, der demonstrerer en klar strategi for inddragelse af borgere og erhvervsdrivende, vil blive vurderet højere. 
-	Risikostyring: Der vil blive lagt vægt på tilbudsgivers evne til at identificere de tre største risici i projektet og beskrive konkrete, effektive håndteringsstrategier. Jo mere detaljerede og realistiske disse strategier er, desto bedre vil tilbuddet blive vurderet.
Bemanding
TMF vil ved vurderingen af CV’erne først kontrollere, om mindstekravene er overholdt, og herefter evaluere CV’erne.
TMF vil lægge særligt vægt på: 
-	At formanden har relevant erfaring med sammenlignende anlægsprojekter på vejareal i tæt bebyggede byområder, herunder håndtering og styring af mange faggrupper, koordinering af flere sjak, ledningskoordinering samt håndtering af lokale og erhvervsdrivende. 
-	At entrepriselederen har relevant erfaring med håndtering af sammenlignende anlægsprojekter på vejareal i tæt bebyggede byområder med styring af mange interessenter, ledningsejere og fagligheder samt koordinering med grænsefladeprojekter. 
-	At den ansvarlige for trafikafvikling har relevant erfaring med trafikafvikling og afspærringsplaner i tæt bebyggede byområder med mange trafikanter. Det vægtes særlig positivt hvis den fagansvarlige har erfaring med håndtering af mange cyklister og fodgængere i trafikafviklingen. 
Bemandingen er inddelt i delkriterier med følgende vægtning:
Formand 50%
Entrepriseleder 30%
Ansvarlig for trafikafvikling 20%
Klage over ikke at være prækvalificeret (udvalgt) til at afgive tilbud skal være indgivet til Klagenævnet for Udbud inden 20 kalenderdage regnet fra dagen efter TMFs underretning til de berørte ansøgere om, hvem der er blevet udvalgt, jf. § 7, stk. 1, i lovbekendtgørelse nr. 593 om Klagenævnet for Udbud af 2. juni 2016.
Klage over ikke at være blevet tildelt kontrakten skal være indgivet til Klagenævnet for Udbud inden 45 kalenderdage regnet fra dagen efter, at TMF har offentliggjort en bekendtgørelse i Den Europæiske Unions Tidende om, at TMF har indgået kontrakt, jf. § 7, stk. 2, nr. 1, i lovbekendtgørelse nr. 593 om Klagenævnet for Udbud af 2. juni 2016.


Winner: Scheller, Hougaard og Petersen A/S
Award value: 38188901
Number of bids: 5